બોલિવૂડ અભિનેત્રી કલ્કિ કોચલીન માને છે કે સિનેમાનો લોકો પર પ્રભાવ પડે છે, પરંતુ મહિલાઓ પ્રત્યે લોકોની ધારણાઓ બદલવા માટે સિનેમા એકમાત્ર માધ્યમ નથી. આ માટે સમાજના લોકોનો દૃષ્ટિકોણ બદલવો પડશે. વિવિધ સ્રોતમાંથી આવતી જાણકારી પણ કોઇ પણ વિષય માટે લોકોની ધારણા બાંધવા પર અસર કરે છે. અલગ અલગ લોકો પર અલગ અલગ સ્રોતની જુદી જુદી અસર થાય છે. જરૂરી એ છે કે આપણે આપણો સંઘર્ષ ચાલુ રાખીએ અને દરેક પ્રકારના સોર્સનો પ્રયોગ આ પ્રકારની કોશિશમાં કરતાં રહીએ.